शाजापुर, 16 अगस्त 2018/ विधानसभा निर्वाचन-2018 में सहयोग प्राप्त किये जाने हेतु कलेक्टर एवं जिला निर्वाचन अधिकारी श्री श्रीकांत बनोठ द्वारा जिला स्तरीय स्टेंडिंग कमेटी के गठन का संशोधित आदेश जारी किया गया है। कमेटी में कलेक्टर अध्यक्ष एवं उप जिला निर्वाचन अधिकारी संयोजक रहेंगे। कमेटी में राजनीतिक दलों में आल इंडिया तृणमूल कांग्रेस, बहुजन समाज पार्टी, भारतीय जनता पार्टी, कम्यूनिस्ट पार्टी आफ इण्डिया, कम्यूनिस्ट पार्टी आफ इण्डिया (मार्क्ससिस्ट), इण्डियन नेशनल कांग्रेस एवं नेशनलिस्ट कांग्रेस पार्टी के जिला प्रतिनिधियों को सदस्य बनाया गया है। इसी तरह शासकीय अधिकारियों में पुलिस अधीक्षक, मुख्य कार्यपालन अधिकारी, डिप्टी कलेक्टर, अतिरिक्त पुलिस अधीक्षक, उपसंचालक लोक अभियोजन, उपसंचालक जिला जनसंपर्क कार्यालय को भी सदस्य बनाया है।